પાયલ, ઝાંઝર, છડા કહો કે સાંકળા નામ ઘણાં બધા છે પણ ઘરેણું તો એક જ છે. જેમ શહેર અને દેશ બદલાય છે એ રીતે નામ બદલાય જાય છે પણ ડીઝાઇન તો એ જ રહે છે. પરંતુ હવે આમાં પણ અનેક ડીઝાઇન આવી રહી છે. હવે તો શહેર અને દેશ પ્રમાણે ડીઝાઇન પણ બદલાય છે એ કહેવું પણ કંઇ ખોટું નથી. આમાં અનેક ડીઝાઇનો પણ જોવા મળે છે જેને યુવતીઓ જીન્સમાં પહેરવાનું પણ પસંદ કરે છે. યુવતીઓ બંને પગમાં પહેરવાની જગ્યાએ એક પગમાં પહેરવાનું પસંદ કરી રહી છે. પાયલને હવે એક નવુ નામ પણ મળ્યુ છે એંકલેટ. કેપ્રી, શોર્ટ્સ, જીન્સ, વન પીસમાં યુવતીઓ એક પગમાં એંકલેટ પહેરતી હોય છે. અને એંકલેટમાં જાત-જાતની ડીઝાઇન પણ મળી રહી છે. તમે તમારા નામ વાળુ પણ એંકલેટ બનાવી પગમાં પહેરી શકો છો. યુવતીના સોળે શણગારમાં છડાનો ખાસ સમાવેશ થાય છે. દુલ્હનના શણગારમાં ખાસ કરીને છડા અને ઝાંઝર ચડાવવામાં આવે છે. અને એવુ પણ કહેવાય છે કે મહિલાઓના પગમાં પાયલ પહેરવાથી નકારાત્મક શક્તિઓ પણ દૂર થાય છે અને ઘરમાં ખુશીઓ પણ આવે છે. ખાસ કરીને પાયલ પહેરવાથી મહિલાનું સ્વાસ્થ્ય સારુ રહે છે અને પાર્ટનરને પણ ફાયદો થાય છે.